CELEX: 32005R0046
Language: hu
Date: 2005-01-13 00:00:00
Title: A Bizottság 46/2005/EK rendelete (2005. január 13.) az 1282/2001 rendelettől a 2004/2005-ös borászati évre vonatkozó szüreti és termelési jelentés benyújtási határideje tekintetében való eltérésről

14.1.2005   
            
            
               HU
            
            
               Az Európai Unió Hivatalos Lapja
            
            
               L 11/21
            
         
      A BIZOTTSÁG 46/2005/EK RENDELETE
   
   (2005. január 13.)
   az 1282/2001 rendelettől a 2004/2005-ös borászati évre vonatkozó szüreti és termelési jelentés benyújtási határideje tekintetében való eltérésről
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a borpiac közös szervezéséről szóló, 1999. május 17-i 1493/1999/EK tanácsi rendeletre (1) és különösen annak 73. cikkére,
   mivel:
   
               (1)
            
            
               Az 1282/2001/EK bizottsági rendelet (2) előírja, hogy a termelőknek legkésőbb december 10-ig be kell nyújtaniuk a szüreti és termelési jelentést a közösségi bortermelés megfelelő időben való felmérése érdekében.
            
         
               (2)
            
            
               Az egyik tagállamban a központi számítógépes rendszerben technikai probléma keletkezett az említett határidő előtt néhány nappal. Mivel a termelők már nem férnek hozzá ehhez a rendszerhez, nem tudják oda felvinni a nyilatkozataikat a határidő előtt.
            
         
               (3)
            
            
               Ennek a termelők felelősségén kívül eső helyzetnek a kezelésére, illetve a központi informatikai rendszer rendes újraindításáig helyénvaló a termelők számára új határidőt biztosítani a szüreti és termelési jelentések benyújtására.
            
         
               (4)
            
            
               Az e rendeletben előírt intézkedések összhangban vannak a Borpiaci Irányítóbizottság véleményével,
            
         ELFOGADTA EZT A RENDELETET:
   1. cikk
   Az 1282/2001/EK rendelet 11. cikke (1) bekezdésétől eltérve, a 2004/2005-ös borászati év vonatkozásában az említett rendelet 2. és 4. cikkében meghatározott nyilatkozatokat 2005. január 15-ig lehet benyújtani.
   2. cikk
   Ez a rendelet az Európai Unió Hivatalos Lapjában való kihirdetése napján lép hatályba.
   Ezt a rendeletet 2004. december 10-től kell alkalmazni.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2005. január 13-án.
      
         
            a Bizottság részéről
         
         Mariann FISCHER BOEL
         
         
            a Bizottság tagja
         
      
   
   
      (1)  HL L 179., 1999.7.14., 1. o. A legutóbb az 1795/2003/EK bizottsági rendelettel (HL L 262., 2003.10.14., 13. o.) módosított rendelet.
   
      (2)  HL L 176., 2001.6.29., 14. o.